

Der indkaldes hermed til

**Ekstraordinær generalforsamling**

Tirsdag d. 22.10. 2024 kl. 19.00

på Strandgården. (Svendborg Sunds Sejlklub, Rantzausmindevej 137)

**Dagsorden:**

1. Valg af ordstyrer og skriver (referent)
2. Ændring af vedtægter for Rantzausminde Havbadeforening ift:

Rantzausminde Havbadeforening

Hjemsted: Svendborg Kommune, Rantzausminde Havn

Vedtægter.

§1. Foreningens formål er:

* At skabe et aktivt bade- og havnemiljø til gavn for alle i lokalområdet,

sejlere, kajakroere og andre turister.

* At udvide badesæsonen med mulighed for vinterbadning for at opnå sundhed, velvære samt socialt samvær
* At fremme demokratiforståelse og aktivt medborgerskab i lokalområdet.

§2. Medlemmer:

Som medlemmer optages alle, der vil virke for foreningens formål og acceptere foreningens vedtægter, og er fyldt 16 år.

Bestyrelsen kan ekskludere et medlem, der arbejder imod foreningen. Det ekskluderede medlem kan skriftligt forlange, at eksklusionen bliver prøvet på førstkommende generalforsamling.

Alle medlemmer har stemmeret ved generalforsamlingen.

Alle sager afgøres her ved almindeligt stemmeflertal, med undtagelse af beslutning om vedtægtsændringer og foreningens ophør jvf §4

Bestyrelsen består af 5-7 medlemmer, der på skift vælges for to år.

§3. Generalforsamling:

Generalforsamlingen er foreningens øverste myndighed.

Foreningens regnskabsår starter 1. oktober og slutter 30. september

Der indkaldes til generalforsamling ved opslag udvendig på foreningens sauna på Rantzausminde Havn, samt mail til foreningens medlemmer.

Der afholdes generalforsamling én gang årligt, senest i oktober måned. Indkaldelsen skal ske med mindst 14 dages varsel.

Forslag fra medlemmerne der ønskes behandlet på generalforsamlingen, skal være formanden i hænde senest 7 dage før generalforsamlingen.

Den ordinære generalforsamling har flg. faste dagsorden:

1. Valg af ordstyrer og referent
2. Fremlæggelse af beretning
3. Fremlæggelse af regnskab til godkendelse
4. Behandling af indkomne forslag
5. Fremlæggelse af budget og fastsættelse af kontingent
6. Valg af bestyrelse
7. Valg af revisor.
8. Evt.

Efter generalforsamlingen konstituerer bestyrelsen sig med formand, næstformand og kasserer. Foreningen tegnes af formanden,og i formandens fravær af næstformand og et bestyrelsesmedlem.

Bestyrelsen kan ikke gældsætte foreningen, uden indhentet godkendelse på en ~~ekstraordinær~~ generalforsamling.

§4. ~~Ordinær /~~ Ekstraordinær Generalforsamling, vedtægtsændringer og ophør.

Der indkaldes til ~~ordinær generalforsamling /~~ ekstraordinær generalforsamling, hvis mindst halvdelen af medlemmerne eller mindst halvdelen af bestyrelsen ønsker det. Indkaldelsen skal ske med mindst 14 dages varsel.

Vedtægtsændringer eller forslag om ophør skal fremlægges på en generalforsamling der er beslutningsdygtig når ¼-del af medlemmerne er til stede, og skal vedtages med mindst 2/3 af de fremmødte.

Såfremt generalforsamlingen ikke er beslutningsdygtig, indkaldes til ny ekstraordinær generalforsamling, inden for en måned, der så er beslutningsdygtig uanset antal fremmødte. Forslag skal fortsat opnå 2/3-del flertal for at kunne besluttes.

§5.Foreningens formue skal ved foreningens ophør udloddes til formål, der ligger i naturlig forlængelse af foreningens formål. Udlodningen foretages af en generalforsamling efter indhentet udtalelse fra fritidsafdelingen i Svendborg Kommune.

§6. Foreningens medlemmer, udvalgsmedlemmer og bestyrelsesmedlemmer hæfter ikke personligt for de for­pligtelser foreningen har.

    Foreningen hæfter udelukkende med sin formue for sine forpligtelser.

  Foreningens medlemmer har ikke nogen økonomiske forpligtelser overfor foreningen ud over at beta­le kontingent.

   Foreningens medlemmer har ikke krav på nogen del af foreningens formue eller udbytte af nogen art.

Tillæg til vedtægter:

Der oprettes en foreningskonto i et anerkendt pengeinstitut, som formand og kasserer har dispositionsret over.

Rantzausminde Havbadeforening er medlem af DGI, og optaget som ”Folkeoplysende forening” i Svendborg Kommune.

1. Evt.

Bestyrelsen for Rantzausminde Havbadeforening